Sebastian Vettel

Sebastian Vettel (sündinud 3. juulil 1987 Saksamaal Heppenheimis) on saksa vormelisõitja, kes sõitis hooaegadel 2007–2022 Vormel 1 sarjas, neljakordne maailmameister (2010, 2011, 2012 ja 2013).

 Enne Vormel 1 

Vettel hakkas kardispordiga tegelema 1995. aastal.

Aastal 2003 hakkas ta sõitma vormelite klassis ja tuli Saksamaa Vormel BMW sarjas teisele kohale, võites 19 sõidust viis ja kogudes 216 punkti.

Aastal 2004 tuli ta Vormel BMW meistriks, võites enneolematud 18 sõitu 20-st ja kogudes maksimumilähedased 387 punkti.

2005 sõitis ta Vormel 3 sarjas. Ta kogus 64 punkti ja oli viies. Võitis Lewis Hamilton. Vettel ei võitnud küll ühtki etappi, kuid tuli hooaja teisel poolel kuus korda poodiumikohale. Ta valiti aasta uustulnukaks.

Aastal 2006 tuli Vettel Vormel 3 sarjas oma meeskonnakaaslase Paul di Resta järel teiseks. Ta võitis 20 sõidust neli. Samal aastal sai ta BMW Sauberi testisõitjaks ja kolmandaks sõitjaks. Ta hämmastas asjatundjaid, sõites kahel korral, Türgis ja Itaalias, reedesel vabatreeningul päeva kiireima aja.

2007. aastal osales Vettel Renault' maailmasarjas, kus sõitis seitse esimest etappi. Neist võitis ta ainult ühe, kuid halvim tulemus oli kuues. Seitsme etapi järel oli ta kindel liider. Kogutud 74 punktist piisas üldkokkuvõttes viienda koha saamiseks. Ta ei sõitnud Renault' sarja hooaega lõpuni, sest sai koha Vormel 1 sarjas.

 Vormel 1 
 2007: BMW Sauber 
Sebastian Vettel debüteeris Vormel 1 sarjas 2007. aasta USA grand prix'l BMW Sauberi meeskonnas, asendades Robert Kubicat, kes eelmisel etapil Kanadas oli üle elanud ränga avarii. Vettel teenis oma esimesel võistlusel kohe punkti. Ta oli siis 19 aastat ja 349 päeva vana. Temast sai läbi aegade noorim sõitja, kes Vormel 1 sarjas punkte on saanud. Eelmine rekordiomanik oli Jenson Button (20 aastat ja 67 päeva). 2014. aasta hooaja avaetapil Austraalias ületas tema rekordi Daniil Kvjat.

 2007–2008: Toro Rosso 

31. juulil 2007 lõpetas BMW Vetteliga lepingu, et ta saaks ühineda Toro Rosso meeskonnaga. Vettel asendas Scott Speedi, kelle leping lõpetati, sest ta polnud piisavalt kiire ega saanud meeskonna juhtkonnaga läbi. Alates 2007. aasta Ungari grand prix'st kuni 2008. aasta lõpuni sõitis ta Scuderia Toro Rosso meeskonnas. Vettel sai kohe poolteise aasta pikkuse lepingu. Tema meeskonnakaaslane oli Vitantonio Liuzzi.

Esimesed sõidud läksid Vettelil halvasti, kuni 2007. aasta Jaapani grand prix'l sõitis ta terve ringi liidrina ja sai läbi aegade noorimaks Vormel 1 piloodiks, kes seda suutnud. Ta oli siis 20 aastat ja 89 päeva vana, eelmine rekordiomanik oli Fernando Alonso 21 aasta ja 237 päevaga. Tiheda vihma tõttu kutsuti rajale turvaauto. Vettel oli kolmandal kohal Lewis Hamiltoni ja Mark Webberi järel ning lähedal nii enda kui ka Toro Rosso esimesele finišile poodiumikohal. Turvaauto taga sõitis ta aga Webberi autole sisse ja mõlemad pidid sõidu katkestama. Webber kommenteeris seda teleintervjuus: "Need on need lapsed, eks ole ... Lapsed, kellel pole piisavalt kogemusi. Nad teevad head tööd ja rikuvad siis kõik ära."

Järgmisel etapil Hiinas oli Vettel neljas ja Liuzzi kuues. Need olidki Toro Rosso ainsad punktid hooajal. Hooaja kokkuvõttes oli Vettel kuue punktiga 14., Toro Rosso kaheksa punktiga üheksas. Liuzzi panust ei peetud piisavaks ja tema asemele palgati Sébastien Bourdais.

2008. aasta Itaalia grand prix'l võttis ta esimese kvalifikatsioonivõidu ja päev hiljem esimese sõiduvõidu nii endale kui ka Toro Rosso meeskonnale. Ta oli siis 21 aastat ning vastavalt 72 ja 73 päeva vana. Sellega sai Vettel kõigi aegade noorimaks vormelisõitjaks, kes võitnud kvalifikatsiooni, tulnud poodiumile ja võitnud sõidu. Kõik kolm rekordit kuulusid varem Fernando Alonsole.

Hooaja kokkuvõttes kogus Vettel 35 punkti ning oli kaheksas. Ta valiti aasta uustulnukaks. Bourdais oli nelja punktiga 16. Meeskondade arvestuses oli Toro Rosso 39 punktiga kuues.

 2009: Red Bull Racing 

2009. aastal sõitis Sebastian Vettel Red Bulli võistkonnas.

Vettel tõi ka Red Bullile läbi aegade esimese võidu. Vettel pole küll ainus, kuid on noorim sõitja, kes toonud kahele meeskonnale esimese võidu.

Ta võitis neli etappi ja sai hooaja kokkuvõttes teise koha.

 2010: Red Bull Racing 

2010. aastal võitis Sebastian Vettel viis etappi ja tuli 256 punktiga kõigi aegade noorimaks Vormel 1 maailmameistriks.

 Tulemused Vormel 1-sarjas 

 Aasta  Meeskond  Šassii  Mootor  1  2  3  4  5  6  7  8  9  10  11  12  13  14  15  16  17  18  1920 21  22  Koht  Punktid 2007 BMW Sauber BMW Sauber F1.07 BMW P86/7 2.4 V8 AUSTD MALTD BHR ESP MON CAN USA8 FRA GBR EUR 14. 6Scuderia Toro RossoToro Rosso STR2Ferrari 056 2.4 V8 HUN16 TUR19 ITA18 BELkatk JPNkatk CHN4 BRAkatk 2008 Scuderia Toro Rosso Toro Rosso STR2B ja STR3 Ferrari 056 2.4 V8 AUSkatk MALkatk BHRkatk ESPkatk TUR17 MON5 CAN8 FRA12 GBRkatk GER8 HUNkatk EUR6 BEL5 ITA1 SIN5 JPN6 CHN9 BRA4 8. 35 2009 Red Bull Racing  RB5 Renault RS27 2400cc V8 AUS13 MAL15 CHN1 BHR2 ESP4 MONkatk TUR3 GBR1 GER2 HUNkatk EURkatk BEL3 ITA8 SIN4 JPN1 BRA4 ABU1 2. 84 2010 Red Bull Racing RB6 Renault RS27-2010 2,400cc V8 BHR4 AUSkatk MAL1 CHN6 ESP3 MON2 TURkatk CAN4 EUR1 GBR7 GER3 HUN3 BEL15 ITA4 SIN2 JPN1 KORkatk BRA1 ABU1 1. 256 2011 Red Bull Racing RB7 Renault RS27-2011 2,400cc V8 AUS1 MAL1 CHN2 TUR1 ESP1 MON1 CAN2 EUR1 GBR2 GER4 HUN2 BEL1 ITA1 SIN1 JPN3 KOR1 IND1 ABUkatk BRA2 1. 392 2012 Red Bull Racing RB8 Renault RS27-2012 2,400cc V8 AUS2 MAL11 CHN5 BHR1 ESP6 MON4 CAN4 EURkatk GBR3 GER5 HUN4 BEL2 ITA22 SIN1 JPN1 KOR1 IND1 ABU3 USA2 BRA6 1. 281 2013 Red Bull Racing RB9 Renault RS27-2013 2.4 L V8 AUS3 MAL1 CHN4 BAH1 ESP4 MON2 CAN1 GBRkatk GER1 HUN3 BEL1 ITA1 SIN1 KOR1 JPN1 IND1 ABU1 USA1 BRA1 1. 397 2014 Red Bull Racing RB10 Renault Energy F1-2014 1.6 L V6 Turbo AUSkatk MAL3 BAH6 CHN5 ESP4 MONkatk CAN3 AUTkatk GBR5 GER4 HUN7 BEL5 ITA6 SIN2 JPN3 RUS8 USA7 BRA5 ABU8 5. 167 2015 Scuderia Ferrari Ferrari SF15-T Ferrari 060 1.6 V6 t AUS3 MAL1 CHN3 BAH5 ESP3 MON2 CAN5 AUT4 GBR3 HUN1 BEL12 ITA2 SIN1 JPN3 RUS2 USA3 MEXkatk BRA3 ABU4 3. 278 2016 Scuderia Ferrari Ferrari SF16-H Ferrari 061 1.6 V6 t AUS3 BAHDNS CHN2 RUSKat ESP3 MON4 CAN2 EUR2 AUTKat GBR9 HUN4 GER5 BEL6 ITA3 SIN5 MALKat JPN4 USA4 MEX5 BRA5 ABU3 4. 212 2017 Scuderia Ferrari Ferrari SF70H Ferrari 062 1.6 V6 t AUS1 CHN2 BAH1 RUS2 ESP2 MON1 CAN4 AZE4 AUT2 GBR7 HUN1 BEL2 ITA3 SINKat MAL4 JPNKat USA2 MEX4 BRA1 ABU3   2. 317 2018 Scuderia Ferrari Ferrari SF71H Ferrari 062 EVO 1.6 V6 t AUS1 BAH1 CHN8 AZE4 ESP4 MON2 CAN1 FRA5 AUT3 GBR1 GERKat HUN2 BEL1 ITA4 SIN3 RUS3 JPN6 USA4 MEX2 BRA6 ABU2  2. 320 2019 Scuderia Ferrari Mission Winnow Ferrari SF90 Ferrari 064 1.6 V6 t AUS4 BAH5 CHN3 AZE3 ESP4 MON2 CAN2 FRA5 AUT4 GBR16 GER2 HUN3 BEL4 ITA13 SIN1 RUSKat JPN2 MEX2 USAKat BRA17 ABU5  5. 2402020 Scuderia Ferrari Mission Winnow Ferrari SF1000 Ferrari 065 1.6 V6 t AUT10 STYKat HUN6 GBR10 70A12 ESP7 BEL13 ITAKat TUS10 RUS13 EIF11 POR10 EMI12 TUR3 BAH13 SKH12 ABU1413.332021Aston Martin Cognizant F1 TeamAston Martin AMR21Mercedes-AMG F1 M12 1.6 V6 t BAH15 EMI15 POR13 ESP13 MON5 AZE2 FRA9 STY12 AUT17 GBRKatHUNDSQ BEL5 NED13 ITA12 RUS12 TUR18 USA10 MXC7 SAP11 QAT10 SAUKat ABU1112.432022Aston Martin Cognizant F1 TeamAston Martin AMR22Mercedes F1 M13 E Performance 1.6 V6 t BHR SAU AUSKat EMI8 MIA17 ESP11 MON10 AZE6 CAN12 GBR9 AUT17 FRA11 HUN10 BEL8 NED14 ITAKat SIN8 JPN6 USA8 MXC14 SAP11 ABU1012.37

 Välislingid 

 Sebastian Vetteli koduleht (saksa keeles)
  Sebastian Vettel on kõige andekam tulevikutäht? Postimees, 7. veebruar 2009

Kategooria:Saksamaa Vormel 1 piloodid
Kategooria:Sündinud 1987